نووہ شلوم

نووہ شلوم (عبرانی: נְוֵה שָׁלוֹם بمعنی نخلستان امن؛ عربی: واحة السلام ؛ انگریزی: Neve Shalom) اسرائیلی یہودیوں اور عربوں کا مشترکہ طور پر بسایا ہوا ایک قصبہ جو جو اس نظریے کے تحت بسایا گیا ہے کہ یہ دونوں قومیں امن و آشتی سے ایک ساتھ رہ سکتی ہیں اور یہ لوگ عوام کے درمیان مساوات اور باہمی معاملات پر تفہیم کی آگہی کے لیے تعلیمی سرگرمیاں جاری رکھ سکتے ہیں۔ یہ گاؤں اللطرون کی دو پہاڑیوں میں سے ایک کی چوٹی پر اییلون کی وادی کے اوپر، تل ابیب اور یروشلم کے راستے کے تقریباً وسط میں واقع ہے۔ مطہ یہودہ ریجنل کونسل (عبرانی: מועצה אזורית מטה יהודה) کی حدود میں واقع نووہ شلوم کی آبادی 2016ء میں 267 افراد تھی۔ تاریخ نووہ شلوم کا نام کتاب یسعیاہ 32: 18 میں مذکور اس عبارت سے لیا گیا ہے ؛ ”میری قوم پُرسکون اور محفوظ آبادیوں میں بسے گی، اُس کے گھر آرام دہ اور پُرامن ہوں گے۔“ اس گاؤں کا خیال برونو ہسار کے ذہن میں آیا تھا۔ برونو ہسار مصر میں ایک غیر مذہبی یہودی خاندان کے ہاں پیدا ہوا۔ فرانس میں انجینئری کی تعلیم حاصل کرنے کے دوران میں اس نے مسیحیت اختیار کر لی تھی۔ زمانہ جنگ میں فرانس کے اندر یہودیوں کے خلاف روا رکھے جانے والے تعصب کو قریب سے دیکھنے کے بعد اسے شدت سے اپنے یہودی الاصل ہونے کا احساس ہوا۔ اس نے فرقہ دومینکن میں شمولیت اختیار کر لی جہاں 1950 میں اس کا تقرر کاہنوں میں ہوا اور 1953 میں اسے مرکز مطالعہ یہودیت قائم کرنے کے لیے یروشلم بھیجا گیا جہاں 1966 میں اس نے اسرائیل کی شہریت حاصل کر لی۔ تعلیم گریس فیوورجر کے مطابق نووہ شلوم یا واحة السلام ایک ساتھ امن سے رہنے کے طرز تعلیم و تعلم کو عالمی سطح پر بین الثقافتی ہم آہنگی کا ایک رول ماڈل تسلیم کیا گیا ہے۔ حواشی حوالہ جات